Җәмгыять утраулары

Җәмгыять утраулары (фр. Îles de la Société, таит. Tōtaiete mā) — Тын океанның көньяк өлешендә, Полинезиядә урнашкан утраулар төркеме. Француз Полинезиясе (Франциянең диңгезарты биләмәсе) составына керә. Җилтияр һәм Җилтимәс утраулар төркмнәреннән гыйбарәт. Мәйдан 1593 км². Административ мәркәз — Папеэте (Таити утравында). Утрауларның күбесе янартау атылуыннан пәйда булганнар, алар мәрҗән рифлары белән уратылган. Биеклек 2241 метргача. Иң зур утрау — Таити. Тропик диңгез климаты. Уртача температура мартта +26°С, августта +20°С. Еллык явымнар саны — 1500—2500 мм. Һинд чикләвеге пальмасы, сандал, ваниль агачлары, банан, шикәркамыш, пахта, ананас һ.б.н. үстерелә. Балык тотыла, энҗе җыела.